Ագապի Նասիբյան

Ագապի Նասիբյան (), պատմաբան։ Փիլիսոփայական գիտությունների դոկտոր (1981)։ Բրիտանական ակադեմիայի անդամ (2002, Լոնդոն)։

Ավարտելով Նիկոսիայի Մելգոնյան վարժարանը՝ պատմություն է դասավանդել այդ վարժարանում։ Հետագայում ուսումը շարունակել է Լոնդոնի և Գլազգոյի համալսարաններում, Օքսֆորդի համալսարանում պաշտպանել է դոկտորական դիսերտացիա և ստացել փիլիսոփայության դոկտորի գիտական աստիճան (1981 թ․)։ 1985-1989 թվականներին եղել է Մելգոնյան վարժարանի տնօրեն։ 1984 թ․-ին լույս է տեսել Նասիբյանի «Բրիտանիան և Հայկական հարցը. 1915-1923» աշխատությունը (անգլերեն), որը գրել է լայնորեն օգտագործելով բրիտանական արխիվներից վերցված փաստաթղթերը։ Աշխատության մեջ մանրազնին վերլուծել է Մեծ Բրիտանիայի քաղաքականությունը հայկական հարցում, ցույց տվել անգլերեն տարբեր բարեգործական կազմակերպությունների, բրիտանական հասարակայնության ներկայացուցիչների գործունեությունը Թուրքիայից տեղահանված հայ գաղթականներին օգնություն ցույց տալու համար։

Ծանոթագրություններ 

1929 ծնունդներ
Հայ պատմաբաններ
Փիլիսոփայական գիտությունների դոկտորներ
Կին պատմաբաններ
Օքսֆորդի համալսարանի շրջանավարտներ
Գլազգոյի համալսարանի շրջանավարտներ